**INFORMATOR ZA TAKMIČENJE IZ STRANIH JEZIKA**

Državno takmičenje se organizuje iz: engleskog, francuskog, italijanskog, njemačkog i ruskog jezika.

Stručnim uputstvom predviđeno je da se takmiče učenici završnih razreda osnovne i srednje škole, ali pravo učešća mogu imati i učenici mlađih razreda ukoliko na školskom takmičenju osvoje najmanje 75 bodova od maksimalnih 100. Za takmičenje iz stranih jezika škola može prijaviti najviše tri učenika.

Test iz stranog jezika sastoji se od pismenog i usmenog dijela. Vrijeme rješavanja testa za osnovnu školu je 90 minuta, a za srednju školu 120 minuta.

U zadacima se može zahtijevati i sposobnost primjene znanja u novim situacijama.

1. **Pismeni dio**

|  |  |
| --- | --- |
| Oblasti | Broj bodova |
| 1. Slušanje | 15 |
| 1. Čitanje | 25 |
| 1. Gramatika i leksika | 30 |
| 1. Pisanje | 30 |
| UKUPNO | 100 |

1. **Usmeni dio**

|  |  |
| --- | --- |
| Oblast | Broj bodova |
| 1. Govor | 20 |

Na usmenom dijelu takmičenja iz stranih jezika učestvuje 10 najbolje plasiranih takmičara.

**Pravila**

Dozvoljeni pribor su grafitna olovka i gumica, plava ili crna hemijska olovka. Priznaju se samo odgovori pisani hemijskom olovkom. Za vrijeme rada na testu nije dozvoljeno korišćenje rječnika.

Detaljnije procedure takmičenja opisane su u *Stručnom uputstvu o Državnom takmičenju u znanju za školsku 2012/2013. godinu.*